open-index/open-wikipedia-markdown huggingface dataset:
Սառա Կռնիչ

**Սառա Կռնիչ** (, ), սերբ պրոֆեսիոնալ բասկետբոլիստուհի: Ունի նաև Հունգարիայի քաղաքացիություն: Կենտրոնականի դիրքում հանդես է գալիս հունգարական «Ագրո Ունի Դյոր» թիմում և Սերբիայի հավաքականում: Վերջինիս կազմում 2015 թվականին դարձել է Եվրոպայի չեմպիոնուհի, 2016 թվականին՝ Ռիո դե Ժանեյրոյում կայացած ամառային օլիմպիական խաղերի բրոնզե մեդալակիր:

## Պրոֆեսիոնալ կարիերա
### Ակումբային
Կռնիչը պրոֆեսիոնալ բասկետբոլիստուհու իր կարիերան սկսել է 2006 թվականին՝ հանդես գալով սերբական «Վոյվոդինա» ակումբի կանանց թիմում: 2008 թվականին տեղափոխվել է հունգարական «Պեչ» ակումբ: 2011 թվականին դիմել է Բասկետբոլի ազգային ասոցիացիայի դրաֆթին մասնակցելու համար, ընտրվել «Վաշինգտոն Միստիքս» կանանց թիմի կողմից, 35-րդ համարով: 2011-ից մինչև 2017 թվականը խաղացել է հունգարական «Շոպրոն» ակումբի կանանց թիմում:

### Միջազգային
Սերբիայի մինչև 16 տարեկան աղջիկների հավաքականի կազմում Սառան 2007 թվականին նվաճել է Եվրոպայի չեմպիոնուհու տիտղոսը: Եվրոպայի չեմպիոնուհու ոսկե մեդալի արժանացել է նաև 20015 թվականին՝ արդեն մեծահասակների հավաքականի կազմում: Դրա շնորհիվ նա իր թիմակիցների հետ իրավունք է ստացել որակավորման մրցափուլը բաց թողնելով՝ մասնակցելու Ռիո դե Ժանեյրոյի 2016 թ. օլիմպիական խաղերին, որտեղ գրավել են մրցանակային երրորդ տեղը. դա սերբ բասկետբոլիստուհիների օլիմպիական առաջին լուրջ հաջողությունն էր:

## Ձեռքբերումներ
2022 թվականի նոյեմբերի 19-ի դրությամբ. 

**Թիմային**

Հունգարիայի չեմպիոնուհի (2010, 2013, 2015–2017)
Հունգարիայի փոխչեմպիոնուհի (2011, 2012, 2018, 2021, 2022)
Հունգարիայի առաջնության բրոնզե մեդալակիր (2009, 2014)
Հունգարիայի գավաթակիր (2009, 2010, 2012, 2013, 2015, 2017, 2018)
Գավաթի խաղարկության եզրափակչի մասնակից.
Հունգարիայում՝ (2011, 2014, 2016, 2020)
Սերբիայում՝ (2007)

**Անհատական**

*Մեծահասակների մրցումներ*

Եվրոպայի չեմպիոնուհի ( 2015 )
Օլիմպիական խաղերի բրոնզե մեդալակիր ( 2016 )

*Մասնակցություն առաջնություններին.*

աշխարհի ( 2014 – 8-րդ տեղ)

Եվրոպայի ( 2013 – 4-րդ տեղ, 2015, 2017 – 11-րդ տեղ)

Եվրոբասկետի որակավորում (2013, 2017, 2021)

*Երիտասարդական մակարդակի մրցումներ*

մինչև 18 տարեկանների Եվրոպայի չեմպիոնուհի (2007)

*Մասնակցություն Եվրոպայի առաջնություններին*

մինչև 20 տարեկան աղջիկների (2010 – 8-րդ տեղ, 2011 – 4-րդ տեղ)

մինչև 18 տարեկան աղջիկների (2007, 2008 – 6-րդ տեղ, 2009 – 5-րդ տեղ)

մինչև 16 տարեկան աղջիկների (2006 – 4-րդ տեղ, 2007 – 4-րդ տեղ)

## Ծանոթագրություններ

## Արտաքին հղումներ
* Профиль на сайте fibaeurope.com
* Олимпийская статистика на сайте sports-reference.com

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Բասկետբոլիստներ այբբենական կարգով
Կատեգորիա:Եվրոպայի չեմպիոններ
Կատեգորիա:Մարզուհիներ
Կատեգորիա:Սերբ բասկետբոլիստներ
Կատեգորիա:Օլիմպիական մարզիկներ
Գառնիկ Չոլաքյան

**Գառնիկ Չոլաքյանը** (), հայ ծանրորդ, 2025 թվականի Եվրոպայի առաջնության բրոնզե մեդալակիր։

## Կենսագրություն
2019 թվականից Չոլաքյանը մասնակցում է ծանրամարտի միջազգային մրցումների։ 2019 թվականի Եվրոպայի երիտասարդական առաջնությունում մինչև 49 կգ քաշային կարգում եկամարտի 192 կգ արդյունքով դարձել է չեմպիոն։

2021 թվականին Եվրոպայի պատանեկան առաջնությունում երկամարտի 230 կգ արդյունքով հաղթել է 55 կգ քաշային կարգում։ 2022 թվականի մայիսին մինչև 55 կգ քաշային կարգում պատանիների աշխարհի առաջնությունում երկամարտի 240 կգ արդյունքով դարձել է հաղթող։ 2024 թվականի իր նորամուտն է նշել մեծահասակների աշխարհի առաջնությունում, որտեղ մինչև 61 կգ քաշային կարգում 280 կգ արդյունքով զբաղեցրել է յոթերորդ տեղը։

2025 թվականի ապրիլին Քիշնևում կայացած Եվրոպայի առաջնությունում 61 կգ քաշային կարգում 275 կգ երկամարտի արդյունքով նվաճել է բրոնզե մեդալ։ Պոկում վարժությունում նվաճել է փոքր արծաթե մեդալ (124 կգ)։

## Ծանոթագրություններ

## Արտաքին հղումներ
* Գառնիկ Չոլաքյանը IWF տվյալների բազայում
 
Կատեգորիա:Հայ ծանրամարտիկներ
Beautiful People (երգ, Դեյվիդ Գետտա և Սիա)

«**Beautiful People**», ֆրանսիացի դիջեյ Դեյվիդ Գետտայի և ավստրալացի երգչուհի Սիայի երգը։ Թողարկվել է 2025 թվականի մարտի 7-ին What a Music լեյբլի կողմից։  Հեղինակներն են Սիան, Գետտան, Stargate-ը և Տիմոֆեյ Ռեզնիկովը, վերջին երեքը հանդես են եկել նաև որպես պրոդյուսերներ։

## Նախապատմություն
Դեյվիդ Գետտան նախկինում համագործակցել է Սիայի հետ «Titanium», «She Wolf (Falling to Pieces)», «Bang My Head», «Helium», «Flames», «Let’s Love» և «Floating Through Space» սինգլների վրա աշխատելիսի։  Երգն ի սկզբանե համացանցում հայտնվել է 2013 թվականին, Գետտան ներկայացրել է երգի դեմո տարբերակը Բանգկոկում։ 

Երբ 2017 թվականին նրան հարցրեցին, թե արդյոք Գետտան հանդես է եկել որպես երգի պրոդյուսեր, Սիան Թվիթերում գրել է.

## Երաժշտական տեսահոլովակ
Երաժշտական տեսահոլովակի ռեժիսորն է Դենիել Ասկիլը, պարուսույցը՝ Ջեյքոբ Ջոնասը։  Այն թողարկվել է 2025 թվականի մարտի 13-ին։ Տեսահոլովակը ներկայացնում  է տասներեք պարողներ իրենց մեկնաբանական պարով, որն արտահայտում է լինել «գեղեցիկ մարդիկ»: Նկարահանումները տեղի են ունեցել Լոս Անջելեսի քաղաքային շուկայում։

## Երգացանկ

* **Թվային ներբեռնում և սթրիմինգ**
# "Beautiful People" – 3:07
# "Beautiful People" (extended) – 4:20
* **Digital download and streaming – Cassö remix**
# "Beautiful People" (Cassö remix) – 3:01
# "Beautiful People" (Cassö remix extended) – 4:43
* **Digital download and streaming – Just_us remix**
# "Beautiful People" (Just_us remix) – 3:25
# "Beautiful People" (Just_us remix extended) – 4:14
* **Digital download and streaming – Raffi Saint remix**
# "Beautiful People" (Raffi Saint remix) – 3:23
# "Beautiful People" (Raffi Saint remix extended) – 4:19
* **Digital download and streaming – Seth Hills remix**
# "Beautiful People" (Seth Hills remix) – 3:52
# "Beautiful People" (Seth Hills remix extended) – 5:04

* **Digital download and streaming – KAAZE remix**
# "Beautiful People" (KAAZE remix) – 3:29
# "Beautiful People" (KAAZE remix extended) – 4:34
* **Digital download and streaming – [[Afrojack]] & Amél remix**
# "Beautiful People" (Afrojack & Amél remix) – 3:28
# "Beautiful People" (Afrojack & Amél remix extended) – 4:27
* **Digital download and streaming – [[D.O.D. (DJ)|D.O.D]] remix**
# "Beautiful People" (D.O.D remix) – 3:00
# "Beautiful People" (D.O.D remix extended) – 5:05
* **Digital download and streaming – THEMBA remix**
# "Beautiful People" (THEMBA remix) – 3:45
# "Beautiful People" (THEMBA remix extended) – 5:33
* **Digital download and streaming – [[Miss Monique]] remix**
# "Beautiful People" (Miss Monique remix) – 2:39
# "Beautiful People" (Miss Monique remix extended) – 4:10

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:Դեյվիդ Գետտայի երգեր
Կատեգորիա:Սիայի երգեր
Գեներալ Ռախիմով

«**Գեներալ Ռախիմով**» (), խորհրդային սև-սպիտակ լայնէկրան գեղարվեստական ֆիլմ Հայրենական մեծ պատերազմի թեմայով, որը նկարահանել է ռեժիսոր Զագիդ Սաբիտովը «Ուզբեկֆիլմ» կինոստուդիայում 1967 թվականին։ 

Ֆիլմի պրեմիերան կայացել է 1968 թվականի փետրվարի 19-ին։

## Սյուժե
Ֆիլմը պատմում է խորհրդային գեներալ, հրամանատար և Խորհրդային Միության հերոս Սաբիր Ումարովիչ Ռախիմովի մասին, որը Հայրենական մեծ պատերազմի տարիներին եղել է դիվիզիայի հրամանատար Բելառուսի 2-րդ ռազմաճակատի կազմում:

## Դերերում
* Զաքիր Մուհամեջանով – *Սաբիր Ռախիմով
* [[Վլադիսլավ Ստրժելչիկ]] – *ՍՍ բրիգադեֆյուրեր Ֆրիկե
* Վասիլի Ցիգանկով – *Լեոնիդ Օբորին
* Վլադիմիր Պրոխորով – *Միխայիլ Խոլոդ
* Կլեոն Պրոտասով – *Պավել Բոբիլև
* Ալեքսանդր Պոպով – *Մասլով
* Գեորգի Շևցով – *Բրաուն
* Ալեքսանդր Շիրշով – *քեռի Կոնդրատ
* Յանիս Գրանտինշ – *Յոահիմ Վերներ
* Անտոն Սունցև – *Ալեքսանդր Կորոլենկո
* Էլվիրա Բրունովսկայա – *բժշկական ծառայության սերժանտ
* Գիվի Բերիկաշվիլի – *բեղավոր
* Ելենա Սանաևա – *Լյուսյա
* Լադո Ցխվարիաշվիլի – *մայոր
* Բաբա Անանով – *Խակիմ Նուրմուհամեդով
* Իսամաթ Էրգաշև – *Բաբաև

## Նկարահանող խումբ
* Ռեժիսոր՝ Զագիդ Սաբիտով
* Սցենարիստներ՝ Իգոր Լուկովսկի, Զագիդ Սաբիտով, Կամիլ Յաշեն
* Օպերատոր՝ Լեոնիդ Տրավիցկի
* Կոմպոզիտոր՝ Ռումիլ Վիլդանով
* Նկարիչ՝ Վալենտին Սինիչենկո

## Փառատոններ և մրցանակներ
* Համամիութենական կինոփառատոն-1968 Լենինգրադում.
** Ժյուրիի պատվոգիր «Գեներալ Ռախիմով» և «Ոգով ուժեղները» ֆիլմերի ստեղծագործական կոլեկտիվներին՝ ռազմահայրենասիրական թեմայի մշակման համար,
* Լրացուցիչ երկրորդ մրցանակ Զաքիր Մուհամեջանովին («Գեներալ Ռախիմով» ֆիլմ) և Գունար Կիկլինսկուն («Ոգով ուժեղները» ֆիլմ) տղամարդու դերի կատարման համար,
* Միջին Ասիայի և Ղազախստանի Հանրապետությունների կինոփառատոն Ֆրունզեում-1968.
* Դիպլոմ ռեժիսոր Զագիդ Սաբիտովին «մարտական տեսարանների բեմադրության մեջ մասնագիտական հմտության և նյութի լավ իմացության, ինչպես նաև հերոսի կերպարի հետաքրքիր մեկնաբանության համար»։

## Ծանոթագրություններ

## Գրականություն
* 
* 

## Արտաքին հղումներ
* 
* Энциклопедия кино. 2010: Генерал Рахимов

Կատեգորիա:1967 ֆիլմեր
Կատեգորիա:«Ուզբեկֆիլմ» ստուդիայի ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Պինդ լուծույթներ

**Պինդ լուծույթներ**, երկու կամ ավելի կոմպոնենտներից բաղկացած համասեռ պինդ համակարգեր։ Պինդ լուծույթները փոփոխական բաղադրության պինդ ֆազեր են։ Կոմպոնենտների հարաբերական պարունակության փոփոխությունը (մեծ մասամբ բաղադրությունների սահմանափակ տիրույթում) չի խախտում պինդ լուծույթների համասեռությունը՝ միաֆազությունը։ Բաղադրության լայն տիրույթում պինդ լուծույթներ են առաջացնում բնույթով նման և միատեսակ բյուրեղական կառուցվածք ունեցող իզոմորֆ նյութերը, եթե նրանց համապատասխան բաղադրիչ ատոմների կամ իոնների շառավիղները շատ չեն տարբերվում։ Հայտնի են պինդ վիճակում իրար մեջ անսահմանափակ քանակներով լուծվող նյութեր, որոնք առաջացնում են անընդհատ պինդ լուծույթներ բաղադրությունների ողջ տիրույթում (Cu–Ni, Ge–Si, GaAs–GaP և այլն)։ Պինդ լուծույթները ունեն կարևոր տեխնիկական նշանակություն․ բաղադրության փոփոխությանը զուգընթաց նրանց ֆիզիկական և մեխանիկական հատկությունների աստիճանական փոփոխման շնորհիվ հնարավոր է ստանալ բազմապիսի, հաճախ նաև պահանջվող հատկություններ ունեցող նյութեր։ Մետաղների պինդ լուծույթները իրենց մեխանիկական հատկություններով գերազանցում են ելանյութերին։

Ոչ մետաղական պինդ լուծույթները նույնպես լայնորեն կիրառվում են (կիսահաղորդիչներ, սեգնետաէլեկտրիկներ, ֆերիտներ, դիէլեկտրիկներ, լազերներ և այլն)։ 

## Տես նաև
*  Իզոմորֆություն
*  Համաձուլվածքներ

## Ծանոթագրություններ

## Արտաքին հղումներ

Կատեգորիա:Լուծույթներ
Կատեգորիա:Մետաղագիտություն
Հայաստանի տափօղակով հոկեյի ֆեդերացիա

**Հայաստանի տափօղակով հոկեյի ֆեդերացիա**, տափօղակով հոկեյի Հայաստանի ազգային ֆեդերացիան։ Նրա կենտրոնակայանը գտնվում է Երևանում: Նախագահն է Վահրամ Սարգսյանը, որը նաև Հայաստանի գնդակով հոկեյի ազգային ֆեդերացիայի նախագահն է։

## Պատմություն
Հայաստանի տափօղակով հոկեյի ֆեդերացիան ստեղծվել է 1999 թվականին։ Ֆեդերացիան Հայաստանի գնդակով հոկեյի ազգային ֆեդերացիայի հետ միաժամանակ ղեկավարում է Վահրամ Սարգսյանը։ Ֆեդերացիան Գնդակով հոկեյի միջազգային ֆեդերացիայի լիիրավ անդամ է և Տափօղակով հոկեյի միջազգային ֆեդերացիայի ասոցացված անդամ։ Ֆեդերացիան կազմակերպում է Հայաստանի մասնակցությունը հոկեյի միջազգային մրցաշարերին, ինչպես նաև մարզում է հոկեյի մարզիկներ և մարզիչներ։ Ֆեդերացիան մարզումներ է անցկացնում Երևանի գեղասահքի և հոկեյի մարզադպրոցում:

## Գործունեություն
Ֆեդերացիան անմիջականորեն վերահսկում է տափօղակով հոկեյի Հայաստանի տղամարդկանց ազգային հավաքականի, տափօղակով հոկեյի Հայաստանի երիտասարդական հավաքականի և տափօղակով հոկեյի Հայաստանի մինչև 18 տարեկանների ազգային հավաքականի գործունեությունը:

2013 թվականի հոկտեմբերին ֆեդերացիան համագործակցության պայմանագիր է կնքել Ռուսաստանի տափօղակով հոկեյի ֆեդերացիայի հետ։

## Տես նաև
* Գնդակով հոկեյ
* Սպորտը Հայաստանում

## Ծանոթագրություններ

## Արտաքին հղումներ
* Armenia at IIHF.com
* Marzig International - Armenian Ice Hockey Federation Officially licensed Merchandise

Կատեգորիա:1999 հիմնադրված կազմակերպություններ
Կատեգորիա:Հայաստանի սպորտային կազմակերպություններ
Կատեգորիա:Հայաստանի սպորտի կառավարման մարմիններ
Դատական աճուրդ

**Դատական աճուրդ** ()**,** անցկացվում է դատարանի կողմից նշված հասարակական վայրում:

Եթե անշարժ գույքի սեփականատերը չի վճարում հիփոթեքային վարկը, ապա հիփոթեքային պարտատերը կարող է բռնագանձել այդ գույքը։ Եթե սեփականատերը անկարող է կատարել համապատասխան վճարումները, գույքը կարող է վաճառվել աճուրդով։ Աճուրդի անցկացման ժամանակը և վայրը հրապարակվում են պաշտոնական հաշվետվություններում։

Եթե բռնագրավման ենթակա պարտքի արժեքը զգալիորեն պակաս է գույքի շուկայական արժեքից, ապա դա կարող է լիովին լուծել պարտատիրոջ խնդիրները՝ վճարելով բոլոր վարկերը։

## Գերմանիա
Գերմանիայում դատարանը պարտատիրոջ հիմնավորված դիմումի դեպքում կարող է կասեցնել աճուրդի գործընթացը մինչև 6 ամիս։ Հիմնավորում կարող է հանդիսանալ օրինակ՝ բարդ սոցիալական իրավիճակը, ինչպես այն դեպքում, երբ պարտատերը ունի ֆիզիկական հաշմանդամություն և չի կարող գտնել համապատասխան բնակարան։ Պարտատերը կարող է մինչև երկու անգամ առարկություն հայտնել, եթե աճուրդի արդյունքը պահանջն ամբողջական կերպով չի բավարարում։ Աճուրդի մասնակիցը պետք է մուտքագրի երաշխիքային գումար գույքի արժեքի 10%-ի չափով։  Ամենաբարձր գին առաջարկողը դառնում է նշված անշարժ գույքի նոր սեփականատերը։ Եթե պարտքը գերազանցում է անշարժ գույքի շուկայական արժեքը, ապա մնացած պարտքերը կարգավորվում են անվճարունակության ընթացակարգի շրջանակներում։

## Իսպանիա
Իսպանական հիփոթեքային վարկերի սեփականատերերը պատասխանատու են վարկի ամբողջ գումարը, բացի տույժերից և դատական վճարներից, բանկ վճարելու համար։ Աճուրդին մասնակցելու համար պոտենցիալ գնորդը որպես մասնակցության երաշխիք պետք է վճարի գույքի գնահատված արժեքի 5%-ի չափով։

## Միացյալ Նահանգներ
Պատմականորեն, դատական բռնագանձումների մեծամասնությունը տեղի է ունեցել առանց առարկության, քանի որ անվճարունակ վարկառուների մեծ մասը չունի ֆինանսական հնարավորություն փաստաբան վարձելու համար: Աճուրդում ամենաբարձր գին առաջարկողը դառնում է անշարժ գույքի սեփականատեր, և գույքը փոխանցվում է նախկին սեփականատիրոջ շահերից զերծ։ 2009 թվականին ավելի լայն համակարծիք դիրքորոշում էր ձևավորվում, որ երկրում սուր տնտեսական անկման հիմքում ընկած է բնակարանային շուկայի խորացող փլուզումը: ԱՄՆ-ում դատարանական աճուրդների կանոնները տարբերվում են նահանգների միջև։ Սովորաբար աճուրդն անցկացվում է գույքի գտնվելու վայրում, սակայն որոշ դեպքերում՝ առցանց ձևաչափով։ ԱՄՆ-ում աճուրդներին մասնակցելը անվճար է և չի պահանջում բրոքերի ներգրավում։

## Տես նաև
* Աճուրդ

## Ծանոթագրություններ


Կատեգորիա:Բիզնես իրավունք
Կատեգորիա:Սեփականության իրավունք
Կատեգորիա:Տնային տնտեսությունների ֆինանսներ
Եղբայրները (Հրաչյա Քոչար)

«**Եղբայրներ**», Հրաչյա Քոչարի պատմվածքը, որը գրվել է 1942 թվականի ապրիլին։ Զետեղված է «Սրբազան ուխտ» շարքում:

## Գնահատական
«Եղբայրները» գեղեցիկ պատմվածքի մեջ, որի նյութը նույնպես
վերցված է ժողովրդական ֆոլկլորից, Քոչարը մեզ ծանոթացնում է եղբայրության այն վսեմ իդեալի հետ, որը ստեղծել է ժողովուրդը և դարեր
շարունակ փայփայել իր երազների մեջ՝ իբրև հակակշիռ սեփականատիրական հասարակարգի էգոիստական էությանը։

## Սյուժե
Պատմվածքը մատուցվում է առաջին դեմքով: Պատմողը հիշում է, թե ինչպես է լեյտենանտ Ալեքսանդր Կուրգամոսովը իրեն ծանոթացրել իրենց ստորաբաժանման մեջ ծառայող Շումկո եղբայրների՝ Ստեպանի և Մաքսիմի հետ: Նրանք իրենց հայրենի ավերված Ուկրաինայի  համար վրեժխնդրությամբ լցված եղբայրներ էին, որ երդվել էին չխնայել իրենց կյանքը թշնամու դեմ մղված կռվում: Քանի՜ անգամ են կրակի ու բոցի միջով մարտի նետվել՝ արհամարհելով վտանգներն ու մահը: Ինչպես հեքիաթների նման, երբ եղբայրներից կրտսերն է քաջ լինում, այստեղ էլ փոքր եղբայրը՝ Ստեպանն է իր ուժով գերազանցում Մաքսիմին: Ստեպանի հրամանատարության ներքո մի ողջ դասակ էր, այդ թվում՝ եղբայր Մաքսիմը՝ որպես ջոկի հրամանատար: Ստեպանը Մաքսիմին հանձարարում է իր ջոկով գնալ հետախուզության, Մաքսիմը կատարում է եղբոր հրամանները, և երկու եղբայրների անունները պսակվում են փառքով. «Հայրենիքի համար, արդար կռվի մեջ ավելի ազնվանում է մարդը: Եվ մի՞թե Շումկոների օրինակը բացառիկ է, մի՞թե միայն մի մոր ծնած որդիներն են դաժան մարտերի մեջ անաղարտ եղբայրությամբ կապվում իրար: Լի է իմ հիշողությունը անդավաճան եղբայրության տասնյակ, հարյուրավոր սքանչելի օրինակներով»։
Երբ ավագ քաղղեկ Կյուրեղ Գրիգորյանը ծանր վիրավորվում է և մնում թշնամու ծանր օղակի մեջ, կոմիսար Սիտնիկովը դիմում է մարտիկներին, թե ով է պատրաստ փրկել քաղղեկի կյանքը: Ռուս բանակային Չերնովը փորձում է, բայց, ցավոք, զոհվում: Հաջողվում է ուկրաինացի մարտիկ Բոնդարենկոյին. «Ի՞նչն էր մղում նրանց դեպի կրակ ու մահ.-եղբայրությու՛նը, որն ուժեղ է մահու սարսափից և կռվի մեջ միշտ հաղթում է նրան, այն անքակտելի կապը, որ կապում է մեզ իրար հետ և որն ավելի ամրացավ, ավելի կոփվեց հայրենական մեծ պատերազմի առաջին օրերից սկսած»։ Կամ՝ զինվորական բուժակ Աղասի Ասրյանը մի անգամ թեժ մարտերի ժամանակ տեսնում է ճահճի ափին թավալվող վիրավոր մարտիկի: Առանց հապաղելու՝ բուժակը նետվում է դեպի վիրավորը և ճանաչում Պանչուկին, ով տենդի մեջ երգում է «Էյ ջա՜ն Երևան» ու փրկվում բժշկի շնորհիվ: Ահա մեկ այլ հերոսական դեպք. կռվի առաջին վայրկյաններին վիրավորվում է բաշկիր Եմիլովը, բայց անգամ հրամանատարի հրամանը, այն է՝ սանիտարական պունկտում մնալը, նրան չի խանգարում, որ վերցնի նռնակները և նետվի մարտի: Այս բոլոր մարդկանց մարտի էր ուղարկել եղբայրության ազնիվ զգացումը:

## Կերպարներ
* Մաքսիմ և Ստեպան Շումկո
* Աղասի Ասրյան
* Մեհտի Սուլթանով
* Պանչուկ
* Եմիլով

## Տես նաև
* Փրկիչը
* Սրբազան ուխտ

## Ծանոթագրություններ

Կատեգորիա:Հրաչյա Քոչարի ստեղծագործություններ
Կատեգորիա:1942 գրքեր
Միլան Չանչարևիչ

**Միլան Չանչարևիչ** (, ), սերբ ֆուտբոլային մարզիչ և նախկին ֆուտբոլիստ։

## Ֆուտբոլիստի կարիերա
Իր հայրենի «Սլոգա Ուժիչկա Պոժեգա» ակումբում սկսելուց հետո Միլան Չանչարևիչն իր խաղային կարիերայի մեծ մասն անցկացրել է «Սլոբոդա Տիտովո Ուժիցե» ակումբում՝ անցկացնելով 97 հանդիպում և խփելով հինգ գոլ Հարավսլավիայի Երկրորդ լիգայում 1980-1986 թվականներին:

## Մարզչի կարիերա
1999 թվականի հուլիսին Չանչարևիչը դարձել է «Սլոբոդա Ուժիցեի» ֆուտբոլային ակումբի գլխավոր մարզիչը, որը հանդես է եկել Հարավսլավիայի ֆուտբոլի երկրորդ լիգայում։  Նա պաշտոնից ազատվել է 2000 թվականի օգոստոսին։

2008 թվականին Չանչարևիչը աշխատանքի է ընդունվել Կանադայի ֆուտբոլի լիգայի «Սերբական սպիտակ արծիվներ» ֆուտբոլային ակումբի գլխավոր մարզիչի պաշտոնում։ Թիմը Կանադական ֆուտբոլի լիգային առաջնությունը ֆինալում  հաղթել է  Տրուա-Ռիվիեր Ատտակին՝ 11 մետրանոցներով։

2013 թվականին Չանչարևիչը նշանակվել է Զլատիբոր Չայետինա ֆուտբոլային ակումբի մարզիչ։ Ակումբը երեք մրցաշրջան նրա գլխավորությամբ հաջող ելույթ է ունեցել և Զլատիբոր շրջանային լիգայից անցել է Սերբիայի Արևմտյան լիգա:

2019-2022 թվականներին Չանչարևիչը ղեկավարել է Կոլուբարա-Մաչվա գոտու լիգայի «Դրինա Լյուբովիա» ակումբը:

## Անձնական կյանք
Միլան Չանչարևիչը Հայաստանի առաջնությունում և Հայաստանի ազգային հավաքականում հանդես եկող Օգնյեն Չանչարևիչի հայրն է։

## Ծանոթագրություններ

 
Կատեգորիա:Ապրող անձինք
Կատեգորիա:Սլոբոդա Ուժիցեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ
Փոփոխական ծախսերի մեթոդ

մինի|Եկամտի մասին հաշվետվության օրինակ՝ օգտագործելով փոփոխական ծախսեր և կլանման ծախսեր
**Փոփոխական** **ծախսերի մեթոդ** (), կառավարչական հաշվառման ծախսագրման հայեցակարգ է։ Այս մեթոդի համաձայն, արտադրության ծախսերը ճանաչվում են արտադրանքի արտադրության հաշվետու ժամանակահատվածում։ Սա լուծում է կլանման հաշվարկման մեթոդի խնդիրը, որը թույլ է տալիս արտադրության ծավալն ավելացնելով ավելացնել եկամուտները։ Կլանման ծախսերի մեթոդով ղեկավարությունը կարող է ծախսերը տեղափոխել հաջորդ ժամանակաշրջան, երբ արտադրանքը կվաճառվի։ Սա արհեստականորեն ուռճացնում է շահույթը արտադրության ժամանակահատվածում ավելի քիչ ծախսերով, քան դրանք կկատարվեին փոփոխական ծախսերի համակարգի օգտագործման դեպքում։ Փոփոխական ծախսերը, ընդհանուր առմամբ, չեն օգտագործվում արտաքին հաշվետվությունների նպատակներով: 1986 թվականի հարկային բարեփոխումների մասին օրենքի համաձայն, եկամուտների հաշվետվությունում պետք է օգտագործել կլանման ծախսերի հաշվարկը համաձայն համընդհանուր ընդունված հաշվապահության սկզբունքների:

Փոփոխական ծախսերի հաշվարկը ինքնարժեքի հաշվարկման մեթոդ է, որը միավորի արժեքի մեջ ներառում է միայն արտադրության փոփոխական ծախսեր՝ ուղղակի նյութերի ծախսեր, ուղղակի աշխատուժի ծախսեր և փոփոխական արտադրական ծախսեր։

## Տես նաև
* Ծախս
* Հաշվապահական հաշվառում
* Փոփոխուն ծախսեր

## Ծանոթագրություններ

Կատեգորիա:Ծախսեր
Կատեգորիա:Հաշվապահական հաշվեկշիռ
Կատեգորիա:Հաշվապահական հաշվետվություն
Պիր (ամրոց)

**Պիր**, Բիր, Պիրե, Բիրտա (արաբ. աղբյուրներում՝ Էլ–Բիրե–Ալ–Բիրատ), բերդավան Միջագետքում, Եփրատի ձախ ափին, հնագույն Զևգմա գետանցի մոտ։ Միջնադարում եղել է միջազգային առևտրական ուղիների հանգույց, բնակեցված գերազանցապես հայերով։ Բերդը (այժմ՝ ավերակ) կառուցված էր ապառաժոտ լեռան վրա։ Մոտակա գետեզերքին պահպանվում են այլ հին բերդերի, քայքայված պարիսպների ու աշտարակների մնացորդներ։ Պիրում վաճառականներին սպասարկել են բազմաթիվ նավակներ, լաստեր, մի քանի իջևանատներ։ Հայերը զբաղվել են արհեստներով (զինագործություն, ջուլհակություն, ներկարարություն ևն), առևտրով, երկրագործությամբ (ցորենի, գարու մշակությամբ, պտղաբուծությամբ, այգեգործությամբ)։ Մերձակա Զիթենյաց ձորի անտառի փայտը օգտագործել են նավաշինության, նետ ու աղեղ, նիզակ պատրաստելու համար։ 

XII դ․ Պիրի տեր է հիշվում Ապլղարիպ Պահլավունին, որը վերակառուցել է բերդը և մյուս ամրությունները, դարձրել իր իշխանանիստը։ Սակայն շուտով Պիրը նվաճել են խաչակիր ասպետները, իսկ XIII դ․ Եգիպտոսի սուլթանությունը։ XIV դ․ Պիրը մնում էր հայ եպիսկոպոսանիստ կենտրոն, որի Հովհաննես եպիսկոպոսը հիշվում է Սսի ժողովի (1306) մասնակիցների թվում։ XVI դ․ Պիրը նվաճել է օսմանյան սուլթանությունը (թուրքական աղավաղմամբ Պիրը կոչվել է Բիրեջիք)։ XIX դ․ Ուրֆայի նահանգի Բիրեջիք գավառի կենտրոնն էր։ XX դ․ սկզբին ուներ շուրջ 7 հզ․ հայ բնակիչ՝ իրենց եկեղեցով ու դպրոցներով։ 1915-ին, Մեծ եղեռնի ժամանակ, հայերը ենթարկվեցին թուրքական կոտորածներին և տեղահանությանը։ Այժմ թուրքաբնակ քաղաք է, ապրում են նաև աննշան թվով հայեր։ 

## Արտաքին հղումներ

Կատեգորիա:Բերդեր այբբենական կարգով
Կատեգորիա:Կիլիկիայի բերդեր
Կատեգորիա:Հայ առաքելական եկեղեցու կաթողիկոսական աթոռներ
Գոդերզի Բերդելիձե

**Գոդերզի Բերդելիձե** (, ), վրացի ծանրորդ, 2025 թվականի Եվրոպայի առաջնության արծաթե մեդալակիր։

## Կարիերա
2015 թվականից վրացի մարզիկը մասնակցում է ծանրամարտի միջազգային մրցումների։ 2016 թվականի Եվրոպայի պատանեկան առաջնությունում 62 կգ քաշային կարգում երկամարտի 263 կգ արդյունքով նվաճել է բրոնզ։

2018 թվականին իր նորամուտն է նշել մեծահասակների Եվրոպայի առաջնությունում։ Մինչւև56 կգ քաշային կարգում երկամարտի 246 կգ արդյունքով զբաղեցրել է չորրորդ տեղը։ 2019 թվականին իր նորամուտն է նշել մեծահասակների աշխարհի առաջնությունում, որտեղ 61 կգ քաշային կարգում զբաղեցրել է 12-րդ տեղը։ Մեկ ամիս անց դարձել է Եվրոպայի երիտասարդների չեմպիոն 61 կգ քաշային կարգում՝ 277 կգ արդյունքով։

2025 թվականի ապրիլին Քիշնևում կայացած Եվրոպայի առաջնությունում 61 կգ քաշային կարգում 276 կգ վերջնական արդյունքով նվաճել է արծաթե մեդալ։ Պոկում վարժությունում նվաճել է բրոնզե մեդալ (123 կգ), իսկ հրում վարժությունում՝ արծաթե մեդալ (153 կգ)։

## Ծանոթագրություններ

 
Կատեգորիա:Վրացի ծանրամարտիկներ
Վիոլետա Սլովիչ

**Վիոլետա Սլովիչ** (, ), սերբ ֆուտբոլիստուհի, Սուբոտիցա քաղաքի «Սպարտակ» ակումբի կանանց թիմի ավագ և կենտրոնական պաշտպան: Հանդես է գալիս նաև Սերբիայի կանանց հավաքականում:

## Կարիերա
Սուբոտիցայի «Սպարտակ»-ի կազմում Վիոլետան խաղում է 2010 թվականից և բազմիցս դարձել է Սերբիայի չեմպիոնուհի ու գավաթակրուհի: Այդ ակումբի կազմում մասնակցել է նաև ՈՒԵՖԱ-ի Չեմպիոնների լիգայի մրցաշարերի
(հետևյալ 8 մրցաշրջաններում՝ 2011/12, 2012/13, 2013/14, 2014/15, 2015/16, 2016/17, 2017/18, 2018/19), ընդհանուր առմամբ 27 հանդիպումներում խփել 11 գոլ:

2012 թվականին էստոնական «Պյառնու» թիմի դարպասը Սլովիչի խփած գոլի շնորհիվ Սուբոտիցայի «Սպարտակ»-ը պատմության մեջ առաջին անգամ կարողացել է դուրս գալ Չեմպիոնների լիգայի 1/16 եզրափակիչ:

2018 թվականին Վիոլետա Սլովիչը ճանաչվել է Սերբիայի լավագույն մարզուհի: 

2019 թվականին ստացել է Սերբիայի ֆուտբոլային միության «Ոսկե գնդակ» մրցանակը: 2023 թվականին այդ մրցանակը նրան շնորհվել է երկրորդ անգամ:

2007 թվականին Վիոլետան ընդգրկվել է Սերբիայի մինչև 19 տարեկան աղջիկների հավաքականում: Երիտասարդական հավաքականների կազմերում ընդհանուր առմամբ մասնակցել է 18 հանդիպման, խփել 2 գոլ:

Սերբիայի կանանց հավաքականում նա հանդես է գալիս 2009 թվականի սեպտեմբերի վերջերից և 2024 թվականի փետրվարի 27-ի դրությամբ մասնակցել էր 61 հանդիպումների, դարձել 3 գոլի հեղինակ:

2019 թվականից Վիոլետա Սլովիչը Սուբոտիցայի «Սպարտակ»-ի մարզական տնօրենն է:

## Ձեռքբերումներ
* Սերբիայի չեմպիոնուհի (12 անգամ). 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022, 2022/2023

## Ծանոթագրություններ

## Արտաքին հղումներ
* 
* 

Կատեգորիա:Կանանց ֆուտբոլի պաշտպաններ
Կատեգորիա:Սերբիայի հավաքականի ֆուտբոլիստներ
Կատեգորիա:Ֆուտբոլիստներ այբբենական կարգով
Ջովաննի Ռիբիզի

**Ջովանի Ռիբիսի** (, ), իտալական ծագումով ամերիկացի դերասան, պրոդյուսեր։

## Կենսագրություն
Ծնվել է 1974 թվականի դեկտեմբերի 17-ին Կալիֆոռնիայում` Լոս Անջելես քաղաքում: Նրա մայրը` Գեյը (օրիորդական ազգանունը` Լանդրու), դերասանների և գրողների մենեջեր է, իսկ հայրը` Ալբերտ Էնթոնի Ռիբիսին երաժիշտ է։ Մանկության տարիներին դերասանն իր հասակակիցներից ստացել է Վաննի մականունը։ Այդ ժամանակ նա նկարահանվել է «Ամուսնացած... երեխաների հետ» էպիզոդներից մեկում և տիտրերում նշված է եղել հենց այդ անվան տակ` Վաննի Ռիբիզի։ Դերասանուհի Մարիսա Ռիբիզիի երկվորյակ եղբայրն է և ձայնային դերասանուհի Ջինա Ռիբիզիի եղբայրը։ Ռիբիզիի պապը եղել է Սիցիլիայի ֆերմերների որդին։ Ռիբիզին մասամբ իտալացի է (իր հայրական պապից), ինչպես նաև գերմանական և անգլիական ծագում ունի։

## Անձնական կյանք
1997 թվականի մարտի 18-ից մինչև 2001 թվականի նոյեմբերի 3-ը Ռիբիզին ամուսնացած էր Մարիա Օ'Բրայենի հետ։ 1997 թվականի օգոստոսին զույգը դուստր է ունեցել` Լյուսիան։ Նրան անվանակոչել են իտալացի կոմպոզիտոր Դոնիցետտիի «Լյուչիա դի Լամերմուր» օպերայի հերոսուհու պատվին։

Ռիբիզին, ինչպես և իր քույրը, Սայենտոլոգիական եկեղեցու հետևորդ է։ 2009 թվականից հարաբերությունների մեջ է եղել Շարլին Մարշալի (Cat Power) հետ, նրանք 15-ամյա դստեր` Ջովաննի Լուչիայի հետ ապրել են Լոս Անջելեսում։

2012-2015 թվականներին Ջովաննի Ռիբիզին ամուսնացած էր Ագնես Դինի հետ։

## Կարիերա
Ռիբիզին իր հեռուստատեսային կարիերան սկսել է որպես հյուր մի քանի շոուներում, այդ թվում` «Ամուսնացած... երեխաների հետ», «Հրաշալի տարիներ» և այլն։ Հայտնի է դարձել «Գաղթնի նյութերսեր» սեիալի երրորդ եթերաշրջան երրորդ դրվագի նկարահանումներին մասնակցելուց հետո, որը կոչվում է «Д. П. О.» (որում նկարահանվել է նաև Ջեք Բլեքը)։ Հայտնի է նաև «Ընկերներ» հեռուստասերիալում Ֆիբի Բուֆեյի (Լիզա Կուդրոու) եղբոր` Ֆրենկ Բուֆեի կրտսերի դերակատարմամբ։ Ռիբիզին նկարահանվել է «Ընկերների» մեկ դրվագում (2-րդ եթերաշրջան, սերիա 6) դեռ հայտնի չէր որպես Ֆրենկ Բուֆե կրտսեր։ Դրվագում նա խաղացել է անհայտ մարդու, ով Ֆիբիի գործի մեջ պահպանակ է նետել։ Նկարահանվել է «Իմ անունն է Էռլ» մի քանի էպիզոդներում, առաջադրվել է 2007 թվականին «Էմմի» անվանակարգում։

Նկարահանվել է բրիտանական Keane խմբի «Crystal Ball» տեսահոլովակում, որը թողարկվել է 2006 թվականի օգոստոսի 21-ին ամբողջ աշխարհում։ Նա հայտնվել է Վայնոնա Ռայդերի և Ջոն Ռայլիի հետ Jon Spencer Blues Explosion'S տեսահոլովակում` «Talk About The Blues»։

2008 թվականի սեպտեմբերին նա երկու անգամ հանդես է եկել «Անտուրաժ» հեռուստասերիալում։ 2009 թվականին նկարահանվել է Պարկեր Սելֆրիջի դերում «Ավատար» ֆիլմում։ 2015 թվականից գլխավոր դեր է խաղում Amazon Studios ընկերության «Ստոր Փիթ» քրեադրամատիկ հեռուստասերիալում։

## Ֆիլմագրություն

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասաններ
Ալեքսանդր Բրաունշտեյն

**Ալեքսանդր Եվսեևիչ Բրաունշտեյն** (), սովետական կենսաքիմիկոս։ ՍՍՀՄ ԳԱ (1964) և Բժշկական ԳԱ (1945) ակադեմիկոս։ 1925-ին ավարտել է Խարկովի բժշկական ինստիտուտը։

Բացահայտել է ամինաթթուների վերաամինացման ռեակցիաները (1937, Մ. Կրիցմանի հետ համատեղ) և այլ կենսաքիմիական փոխարկումները, հաստատել վերաամինացման առաջնակարգ դերը ազոտի ասիմիլյացիայի և դիսիմիլացիայի պրոցեսներում։ Հայտնաբերել է վիտամին B<sub>6</sub>-ի մասնակցությունը ամինաթթուների մի շարք փոխարկումներում։ Պետական մրցանակի դափնեկիր (1941)։

## Արտաքին հղումներ

Կատեգորիա:Խորհրդային կենսաքիմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Սոցիալիստական աշխատանքի հերոսներ
Կատեգորիա:Լենինի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Խարկով քաղաքում ծնվածներ
Կատեգորիա:Կունցևոյի գերեզմանատանը թաղվածներ
Կատեգորիա:Ստալինյան մրցանակի դափնեկիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ռուս քիմիկոսներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուս կենսաքիմիկոսներ
Կատեգորիա:Լեոպոլդինայի անդամներ
Ստարտափ աքսելերատոր

**Ստարտափ աքսելերատորները** (Startup accelerators), որոնք հայտնի են նաև որպես **սերման աքսելերատորներ** (seed accelerators), **ստարտափ արագացուցիչներ** կամ **սերման արագացուցիչներ**, սահմանված տևողությամբ խմբային ծրագրեր են, որոնք ներառում են մենթորություն և կրթական բաղադրիչներ և (երբեմն) ավարտվում են հրապարակային փիչով (pitch) կամ ցուցադրության օրով (demo day)։ Ի տարբերություն ավանդական բիզնես ինկուբատորների, որոնք հաճախ ֆինանսավորվում են պետության կողմից, սովորաբար բաժնեմաս չեն վերցնում և հազվադեպ են ֆինանսավորում տրամադրում, աքսելերատորները կարող են լինել թե՛ մասնավոր, թե՛ պետական ֆինանսավորմամբ և ընդգրկում են տարբեր ոլորտներ։ Ի տարբերություն բիզնես ինկուբատորների, ստարտափ աքսելերատորների մասնակցության հայտը կարող է ներկայացնել ցանկացածը, սակայն ընտրությունը շատ մրցակցային է։ Գոյություն ունեն նաև հատուկ տեսակի աքսելերատորներ՝ կորպորատիվ աքսելերատորներ, որոնք սովորաբար ավելի մեծ կորպորացիաների դուստր ձեռնարկություններ են կամ ծրագրեր, և գործում են որպես ստարտափ աքսելերատորներ։

## Ծանոթագրություններ

Կատեգորիա:Բիզնես ինկուբատորներ
Կատեգորիա:Ստարտափ աքսելերատորներ
Y Combinator

**Y Combinator, LLC (YC)**, ամերիկյան տեխնոլոգիական ստարտափ աքսելերատոր և վենչուրային կապիտալի ընկերություն, որը հիմնադրվել է 2005 թվականի մարտին։ Այդ ժամանակից ի վեր դրա միջոցով մեկնարկել է ավելի քան 5000 ընկերություն։ Աքսելերացիոն ծրագիրը սկսել է գործել Բոստոնում և Մաունթին Վյուում, իսկ 2019 թվականին ընդլայնվել է Սան Ֆրանցիսկո։ COVID-19 համաճարակի ընթացքում ծրագիրը ամբողջությամբ տեղափոխվեց առցանց միջավայր։ Y Combinator-ի միջոցով մեկնարկած ընկերություններից են՝ Airbnb, Coinbase, Cruise, DoorDash, Dropbox, Instacart, Reddit, Stripe, Scale AI, Deel, Helion Energy և Twitch։

## Ծանոթագրություններ

## Արտաքին հղումներ

* 
* Wonderful Performance, formerly Y Combinator China

Կատեգորիա:2005 establishments in California
Կատեգորիա:Business incubators of the United States
Կատեգորիա:Companies based in San Francisco
Կատեգորիա:Financial services companies based in California
Կատեգորիա:Financial services companies established in 2005
Կատեգորիա:Venture capital firms of the United States

Կատեգորիա:Ստարտափ աքսելերատորներ
Պլազմոդեսմներ

**Պլազմոդեսմներ**, (պլազմա և < հուն.  δεσμός – կապ), բուսական հարևան բջիջների պրոտոպլաստները միմյանց կապող բջջապլազմային թելիկներ։ Մանրադիտակով լավ երևում են հաստ պատեր ունեցող կենդանի, ինչպես նաև պլազմոլիզի ենթարկված բջիջներում։ Տրամագիծը 180–680 (հաճախ 300–400) А° է; պլազմոդեսմների քանակը տարբեր բջիջներում տարբեր է։ Ապահովում են գրգիռների հաղորդումը և նյութերի տեղափոխությունը բջջից բջիջ։ 

## Արտաքին հղումներ

Կատեգորիա:Բջջաբանություն
Կատեգորիա:Բույսի անատոմիա
Ենս Քրիստիան Սքու

**Ենս Քրիստիան Սքու** (, ), դանիացի կենսաքիմիկոս, Նոբելյան մրցանակի դափնեկիր։

## Վաղ կյանք
Սքուն ծնվել է Դանիայի Լեմվիգ քաղաքում՝ հարուստ ընտանիքում։ Նրա հայրը՝ Մագնուս Մարտինուս Սքուն, փայտանյութի և ածխի վաճառական էր։ Նրա մայրը՝ Անե-Մարգրետ Սքուն, ստանձնել է ընկերությունը հոր մահից հետո: 15 տարեկանում Սքուն ընդունվել է Զելանդիայի Հասլև քաղաքի գիշերօթիկ դպրոց։ 1944 թվականին նա ավարտել է Կոպենհագենի համալսարանի բժշկություն բաժինը և 1954 թվականին ստացել դոկտորի աստիճան: 1947 թվականին սկսել է աշխատել Օրհուսի համալսարանում և 1977-ին ստացել է կենսաֆիզիկայի պրոֆեսորի կոչում։

## Կարիերա
1997 թվականին Փոլ Բոյերի և Ջոն Ուոքերի հետ համատեղ նա ստացել է Նոբելյան մրցանակ քիմիայի բնագավառում՝ Na+,K+-ATPase-ի հայտնաբերման համար, որը նրան մահվան պահին դարձրեց Նոբելյան մրցանակակիր։

1950-ականների սկզբին Սքուն, տեղային անզգայացնող միջոցների ազդեցությունը ուսումնասիրելու համար, մի քանի տարով հեռացավ կլինիկական վերապատրաստումից: Նա պարզել էր, որ նյութի անզգայացնող ազդեցությունը կապված է պլազմային մեմբրանի լիպիդային մասի շերտում լուծարվելու նրա ունակության հետ, անզգայացնող մոլեկուլները ազդել են նատրիումի ալիքների բացման վրա, որը նա ենթադրում էր, որ սպիտակուց է: Սա, նրա պնդմամբ, կազդի նատրիումի իոնների շարժման վրա և նյարդային բջիջները կդարձնի անզգայացնող, այդպիսով առաջացնելով անզգայացում:

## Ծանոթագրություններ
Պհամպա

**Պհամպա**, գյուղ Արևմտյան Հայաստանում, Բիթլիսի վիլայեթի Գենջի գավառում։

1909-ին ուներ 25 տուն հայ բնակիչ։ Զբաղվում էին անասնապահությամբ, երկրագործությամբ, արհեստներով։

Գյուղում կար եկեղեցի՝ կից դպրոցով։ Բնակիչները բռնությամբ տեղահանվել են 1915-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Յուսուֆ Ֆեհմի Գենչ

**Յուսուֆ Ֆեհմի Գենչ** (, ), թուրք ծանրորդ, 2024 թվականի աշխարհի առաջնության մեդալակիր։ 2024 թվականի Եվրոպայի երիտասարդների չեմպիոն, Իսլամական խաղերի չեմպիոն։

## Կարիերա
2021 թվականին Գենչը Տաշքենդում կայացած ծանրամարտի աշխարհի պատանեկան առաջնությունում նվաճել է բրոնզե մեդալ։

Կոլումբիայի Բոգոտա քաղաքում անցկացված 2022 թվականի ծանրամարտի աշխարհի առաջնությունում Յուսուֆ Ֆեհմի Գենչը, որը հանդես է եկել 67 կգ քաշային կարգում, պոկում վարժությունում 140 կգ-ով եղել է 8-րդը, հրում վարժությունում 182 կգ-ով փոքր ոսկե մեդալ է նվաճել, իսկ երկամարտում 322 կգ-ով զբաղեցրել է չորրորդ տեղը: Այս հաջողությամբ նա 7 տարվա մեջ առաջին անգամ Թուրքիային ոսկե մեդալ բերեց տղամարդկանց ծանրամարտում։

Տղամարդկանց 73 կգ քաշային Յուսուֆ Ֆեհմի Գենչը 2023 թվականին Երևանում ավարտված ծանրամարտի Եվրոպայի առաջնությունում պոկում վարժությունում 146 կգ արդյունքով գրավել է 9-րդ տեղը, հրում վարժությունում 186 կգ արդյունքով նվաճել է փոքր ոսկե մեդալ, իսկ երկամարտի 332 կգ արդյունքով ընդհանուր զբաղեցրել է 5-րդ տեղը:

2024 թվականին Յուսուֆ Ֆեհմի Գենչը ոսկե մեդալ է նվաճել մինչև 23 տարեկան մարզիկների ծանրամարտի Եվրոպայի առաջնությունում, որն անցկացվել է Վարշավայում։

2024 թվականի դեկտեմբերին Մանամայում կայացած աշխարհի առաջնությունում Յուսուֆը հանդես է եկել 67 կգ քաշային կարգում, որտեղ 327 կգ արդյունքով կարողացել է նվաճել բրոնզե մեդալ։ Հրում վարժությունում նվաճել է փոքր բրոնզե մեդալ (181 կգ)։

2025 թվականին Քիշնևում կայացած Եվրոպայի առաջնությունում 73 կգ քաշայինների պայքարում երկամարտի 348 կգ արդյունքով նվաճել է ոսկե մեդալը։ Հրում վարժությունում հաղթել է՝ սահմանելով Եվրոպայի ռեկորդ (194 կգ), իսկ պոկում վարժությունում գրավել է երկրորդ տեղը (154 կգ):

## Ծանոթագրություններ

Կատեգորիա:Թուրք ծանրորդներ
Եվա Տոֆալվի

**Եվա Տոֆալվի** (ռումիներեն՝ Éva Tófalvi. ), հունգարական արմատներով ռումինացի նախկին բիաթլոնիստուհի: Միակ մարզուհին է, որ մասնակցել է վեց ձմեռային օլիմպիական խաղերի(1998, 2002, 2006, 2010, 2014, 2018):

## Կարիերա
Աշխարհի գավաթի 2008-2009 մրցաշրջանի արդյունքներով Եվան ընդհանուր հաշվարկով զբաղեցրեց 11-րդ հորիզոնականը, իսկ դրա վերջին մրցափուլում անհատական մրցումներում գրավեց 2-րդ տեղը: Այդ նույն մրցաշրջանում աշխարհի գավաթի խաղարկության՝ ավստրիական Հոխֆիլցեն քաղաքում կայացած մրցափուլում նա առաջին անգամ նվաճեց հաղթողի տիտղոսը: 15 կիլոմետր դահուկարշավի անհատանան մրցումներում իրականում զբաղեցրեց 2-րդ տեղը, բայց հաղթող ճանաչված Ալբինա Ախատովան հետագայում դոպինգի պատճառով որակազրկվեց, և հաղթողի տիտղոսը բաժին հասավ Տոֆալվիին: Այդպիսով՝ նա դարձավ աշխարհի գավաթի խաղարկությունում մարզական նման հաջողություն ձեռք բերած առաջին ռումինուհին:

## Արդյունքներ
Ներառված են մրցումների ամփոփիչ աղյուսակների 1-ից 30-րդ հորիզոնականներում Եվա Տոֆալվիի գրաված տեղերը:

## Ծանոթագրություններ

## Արտաքին հղումներ
* Romanian Ski and Biathlon Federation
* 

Կատեգորիա:Բիաթլոնիստներ
Կատեգորիա:Դահուկորդներ
Կատեգորիա:Մարզուհիներ
Կատեգորիա:Օլիմպիական մարզիկներ
Խուան Մուսո

**Խուան Ագուստին Մուսո** (, ), արգենտինացի ֆուտբոլիստ, Ատալանտայի դարպասապահ, ներկայումս վարձավճարով հանդես է գալիս Մադրիդի «Ատլետիկոյում»: Նա հանդես է եկել Արգենտինայի հավաքականում։

## Ակումբային կարիերա
Մուսոն «Ռասինգ» ակումբի սանն է։ 2012 թվականին նա ընդգրկվել է հիմնական թիմի հայտացուցակում։ 2014 թվականին Խուանը դարձավ երկրի չեմպիոն, թեեւ խաղադաշտում ոչ մի րոպե չանցկացրեց։ 2017 թվականի մայիսի 28-ին նա իր դեբյուտը նշեց Արգենտինայի Պրիմերայում՝ Սան Լորենցոյի դեմ խաղում։ Հաջորդ մրցաշրջանում Խուանը դարձավ ակումբի մեկնարկային դարպասապահը։

2018 թվականի ամռանը Մուսոն տեղափոխվեց իտալական «Ուդինեզե»՝ կնքելով հինգ տարվա պայմանագիր։ Հոկտեմբերի 28-ին «Ջենոայի» դեմ խաղում նա իր նորամուտը նշեց իտալական Ա Սերիայում։

2024 թվականի օգոստոսի 27-ին Մուսսոն միացավ Լա լիգայի Ատլետիկո Մադրիդ ակումբին սեզոնային հիմունքներով 2024-25 մրցաշրջանի համար։

## Միջազգային կարիերա
2013 թվականին Մուսոն Արգենտինայի երիտասարդական հավաքականի կազմում մասնակցել է Հարավային Ամերիկայի առաջնությանը։ Մրցաշարում նա որպես փոխարինող էր և խաղադաշտ դուրս չեկավ։

2019 թվականի մարտի 26-ին Մարոկկոյի դեմ ընկերական խաղում Մուսոն իր նորամուտը նշեց Արգենտինայի հավաքականի կազմում։.

2019 թվականի ամռանը Մուսոն Բրազիլիայում մասնակցել է 2019 թվականի Ամերիկայի գավաթին։ Մրցաշարում նա որպես փոխարինող էր և խաղադաշտ դուրս չեկավ։

## Ձեռքբերումներ
**Ակումբային**

; **«Ռասինգ» (Ավելյանեդա)**

* Արգենտինայի ֆուտբոլի առաջնություն 2014 թ

**«Ատալանտա»**

* ՈՒԵՖԱ Եվրոպա լիգայի հաղթող՝ 2023/24 թթ

; Արգենտինայի ազգային հավաքական

* Ամերիկայի գավաթի հաղթող՝ 2021թ

## Ծանոթագրություններ

## Արտաքին հղումներ
* Fichajes.com
 
Կատեգորիա:Ատալանտայի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Ֆուտբոլի դարպասապահներ
Մայրոն Բոադու

**Մայրոն Բոադու** (,  ), հոլանդացի ֆուտբոլիստ, «Մոնակո» ֆրանսիական ակումբի հարձակվող, որը վարձակալությամբ հանդես է գալիս գերմանական «Բոխումում»։

## Կարիերա
Բոադուն «ԱԶ Ալկմարի»  նիդերլանդական ակումբի սան է։ Ակադեմիա է ընդունվել 12 տարեկանում, 2016/17 մրցաշրջանից առաջ միացել է երկրորդ թիմին։ 2016 թվականի սեպտեմբերի 3-ին դեբյուտ է կատարել «Էքսելսիոր Մասլեյս»-ի դեմ խաղում և աչքի է ընկել արդեն դեբյուտային խաղի 23-րդ րոպեին։ Այդ մրցաշրջանում «Յոնգ Ազի» կազմում անցկացրել է 9 հանդիպում, խփել 6 գոլ: 2017/18 մրցաշրջանի նախաշեմին պետք է մարզվեր հիմնական թիմի հետ, սակայն ստացավ ծանր ծնկի վնասվածք և բաց թողեց գրեթե մեկ տարի: 2018 թվականի մայիսի 6-ին դեբյուտ կատարեց Էրեդիվիզիում՝ «Զվոլեի» դեմ խաղում 67-րդ րոպեին փոխարինելով Մատս Սյոնտյենսին։

2018/19 մրցաշրջանը սկսեց որպես մեկնարկային կազմի խաղացող՝ հանդես գալով հիմնական կազմում ՆԱԿ Բրեդայի դեմ խաղում և աչքի ընկնելով 42-րդ րոպեին։

Բոադուն նաև Նիդեռլանդների երիտասարդական հավաքականների խաղացող է։ 2017 թվականի մինչև 17 տարեկանների Եվրոպայի առաջնության մասնակից է: Մրցաշարում անցկացրել է մեկ մեկնարկային հանդիպում՝ փոխարինելով վնասվածք ստացած խաղացողին և ինքն էլ վնասվածք ստանալով։

2021թ. օգոստոսի 4-ին հնգամյա պայմանագիր ստորագրեց «Մոնակոյի» հետ։

2023/24 մրցաշրջանի ավարտին՝ 2024 թվականի փետրվարի 1-ին, վարձավճարով տեղափոխվել է նիդեռլանդական «Տվենտե»։ Փետրվարի 3-ին նա դեբյուտը նշեց ակումբում Էրեդիվիզիի խաղում «Վալվեյկի» դեմ և գոլ խփեց 79-րդ րոպեին։ «Տվենտե»-ի կազմում անցկացրել է 11 խաղ և խփել է երեք գոլ առաջնությունում։

2024 թվականի օգոստոսի 9-ին գերմանական «Բոխումը» հայտարարեց Բոադուի վարձակալության մասին մինչև մրցաշրջանի ավարտը։

## Վիճակագրություն
### Բոադուի խաղերը [[Նիդերլանդների ֆուտբոլի ազգային հավաքական|Նիդեռլանդների հավաքականում]]

**Արդյունքում․ 1 խաղ / 1 գոլ, 1 հաղթանակ, 0 ոչ-ոքի, 0 պարտություն։**

## Ծանոթագրություններ

 
Կատեգորիա:ԱԶ Ալկմարի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Բունդեսլիգայի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Հոլանդացի ֆուտբոլիստներ
Լոկլան

**Լոկլան** (), գետ Ավստրալիայի Նոր Հարավային Ուելս նահանգի կենտրոնական մասում, Մառամբիջի գետի աջ հոսք։

## Աշխարհագրություն
Լոկլան գետի սկզբնաղբյուրը գտնվում է Նոր Հարավային Ուելս նահանգի Մեծ Ջրբաժան լեռնաշղթայի արևմտյան լանջերում, Գանինգ քաղաքից մոտ 13 կմ արևելք։ Գետի ջրահավաքը կարգավորելու համար կառուցվել է Ուայանգալայի ամբարտակը, բացի այդ, ստեղծվել են արհեստական ջրամբարներ։ Ի տարբերություն Մառամբիջի և Մուրեյ գետերի՝ Լոկլանը չի սնվում ձյունոտ հարթավայրերի հալումից առաջացած հալած ջրերով։ Հետևաբար, գետի հոսքը տարվա ընթացքում զգալիորեն տատանվում է, երբեմն առաջացնելով ուժեղ ջրհեղեղներ: Գարնանը և ամռանը, երբ գրանցվում է ջրի բարձրացում, Լոկլանը երբեմն դառնում է նավարկելի: Գետի ջրերը օգտագործվում են հարակից հողերի ոռոգման համար:
ձախից|մինի|182x182փքս|Գետի քարտեզը
Գետը սահանքավոր է, վերին հոսանքներում հոսում է հովտում, բայց արդեն ներքևում միայն հարթավայրում: Իր սկզբնաղբյուրից գետը հոսում է հյուսիս-արևմտյան ուղղությամբ՝ անցնելով Կաուրա, Ֆորբս, Կոնդոբոլին քաղաքների միջով, այնուհետև հոսում է հարավ-արևմուտք, անցնելով Հիլսթոն, Բուլիգալ բնակավայրերի միջով և, ի վերջո, թափվում է Մառամբիջի գետի մեջ՝ Մուրեյ գետի հետ դրա միացման վայրից մոտ 210 կմ հեռավորության վրա։

Լոկլանի երկարությունը կազմում է մոտ 1339 կմ, իսկ ջրի հավաքման լողավազանի տարածքը մոտ 90 891,81 կմ²։ Ջրի միջին ծախսը 42 մ³/վ։

## Պատմություն և ստուգաբանություն
Տարածքը, որտեղ հոսում է Լոկլան գետը, ավստրալական աբորիգենների՝ վիրաջուրի ցեղի ներկայացուցիչների բնակության պատմական վայրն է։

Գետի ավանդական անվանումը *Կալարե է*։

Գետը առաջին անգամ հետազոտվել է 1815 թվականին Ջորջ Ուիլյամ Էվանսի կողմից, ով այն անվանել է Նոր Հարավային Ուելսի նահանգապետ Լաքլան Մաքքուորիի պատվին։ 1817 թվականին գետը մանրակրկիտ ուսումնասիրվել է ճանապարհորդ Ջոն Օքսլիի կողմից։ Նոր Հարավային Ուելսի եվրոպական գաղութացման առաջին տարիներին գետի հարավային հատվածը կրում էր «Ֆիշ գետ» անվանումը։ Սակայն հետագա հետազոտություններից հետո, որոնց ընթացքում պարզվեց, որ Ֆիշը և Լոկլանը նույն գետերն են, Ֆիշ անունը դադարեց օգտագործվել:

1870 թվականին գետում ուժեղ ջրհեղեղ է տեղի ունեցել. Կաուրա քաղաքի մոտ ջրի մակարդակը բարձրացել է մինչև 15,9 մ։ 1887 թվականից հետո ջրերի հորդացման առավելագույն բարձրությունը գրանցվել է 1952 թվականի հունիսին Ֆորբս բնակավայրում. այն կազմել է 10,8 մ: Ջրհեղեղի ընթացքում տարհանվել է ավելի քան 900 ընտանիք։  Մյուս խոշոր ջրհեղեղները տեղի են ունեցել 1891, 1916, 1951, 1956, 1961, 1974, 1976, 1993, 1998 թվականներին։

## Ծանոթագրություն

Կատեգորիա:Գետեր այբբենական կարգով
Կատեգորիա:Գետեր ըստ երկրի
Կատեգորիա:Գետեր ըստ ջրհավաք ավազանների
Կատեգորիա:Գետերի ցանկեր
Կորպորատիվ ակսելերատոր

**Կորպորատիվ ակսելերատոր** (), բիզնես ակսելերատորի հատուկ տեսակ է, որը հովանավորվում է շահույթ հետապնդող կայացած կազմակերպության կողմից։

Բիզնես ակսելերատորի նման, նրանք մենթորության միջոցով աջակցում են սթարթափ ընկերություններին զարգացման վաղ փուլերում, հաճախ տրամադրում են կապիտալ և գրասենյակային տարածք։ Ի տարբերություն սովորական ծրագրերի՝ կորպորատիվ ակսելերատորները իրենց նպատակները սահմանում են հովանավորող կազմակերպության որոշմամբ։ Այս նպատակները կարող են ներառել ժամանակակից զարգացող միտումներին մոտ մնալու ցանկությունը կամ կորպորատիվ վենչուրային կապիտալի ներդրումների համար ուղի ստեղծելը։

Ըստ կորպորատիվ ակսելերատորի տվյալների բազայի՝ 2016 թվականի դեկտեմբերի դրությամբ գործում է ավելի քան 70 նման ծրագիր։ Նշանավոր ընկերությունների թվում են Մայքրոսոֆթը, Ցիտրիքսը և Տելեֆոնիկան, որոնք առաջիններից առաջարկեցին նման ծրագրեր 2010-ականների սկզբին։ Վերջերս կորպորատիվ ակսելերատորները որոշակի քննադատության են ենթարկվել, քանի որ կարող են պակաս արդյունավետ լինել, քան սովորական բիզնես ակսելերատորները։ Օրինակ՝ ստարտափը կարող է չափազանց կենտրոնացած լինել հովանավոր ընկերության խնդիրների լուծման, այլ ոչ թե արտաքին հաճախորդներ գտնելու վրա:

Կորպորատիվ ակսելերատորները տարբերվում են բիզնես ինկուբատորներից, որոնք սովորաբար ունենում են շարունակական ընդունելություն, քանի որ ունեն սահմանված ժամկետ և կոհորտային սկզբունք (ինչպես բիզնես ակսելերատորները) և տարբեր են կորպորատիվ վենչուրային կապիտալից, որը ուղղակի և թիրախավորված ներդրում է։

## Տես նաև
* Բիզնես ինկուբատոր
* Սթարթափ

## Ծանոթագրություններ

Կատեգորիա:Ընկերություններ
Կատեգորիա:Կազմակերպություններ
Կատեգորիա:Կապիտալ
Հաշվապահական եկամտաբերության տոկոսադրույք

**Հաշվապահական եկամտաբերության տոկոսադրույք** ( (ARR)), հայտնի է նաև որպես միջին եկամտաբերության տոկոսադրույք, ֆինանսական գործակից է, որն օգտագործվում է կապիտալ բյուջետավորման ընթացքում: Այս գործակիցը հաշվի չի առնում փողի ժամանակային արժեքի հասկացությունը։ ARR-ը հաշվարկում է կապիտալ ներդրումների արդյունքում ստացվող զուտ եկամտից առաջացած շահութաբերությունը։ ARR-ը տոկոսային եկամտաբերությունն է։ Օրինակ՝ եթե ARR = 7%, ապա դա նշանակում է, որ ներդրված յուրաքանչյուր մեկ դոլարի դիմաց նախագծից տարեկան ակնկալվում է վաստակել յոթ ցենտ։ Եթե ARR-ը մեծ կամ հավասար է պահանջվող եկամտաբերության տոկոսադրույքին, ապա նախագիծը համարվում է ընդունելի։ Եթե այն ավելի ցածր է ցանկալի եկամտաբերությունից, նախագիծը պետք է մերժվի։ Երբ տարբեր ներդրումային ծրագրեր են համեմատվում, որքան բարձր է ARR-ը, այնքան ավելի գրավիչ է ներդրումը։ Մեծ ընկերությունների կեսից ավելին օգտագործում է ARR՝ նախագծերի գնահատման ժամանակ։

ARR-ի հիմնական առավելությունը հեշտ է հաշվարկելն և հասկանալն է: ARR-ի հիմնական բացասական կողմը ժամանակի գործոնի հաշվի չառնելն է, ինչպես փողի ժամանակային արժեքը կամ երկարաժամկետ ներդրումների ռիսկերը։ ARR-ը հիմնված է շահույթի գնահատման վրա և կարող է հեշտությամբ շահարկվել՝ փոխելով մաշվածության մեթոդները:ARR-ը կարող է ապակողմնորոշիչ տեղեկատվություն տրամադրել տարբեր չափերի ներդրումները գնահատելիս։

## Հիմնական բանաձևեր
: \text{Միջին եկամտաբերության տոկոսադրույք (ARR)} = \frac{\text{Տվյալ ժամանակահատվածի միջին եկամտաբերություն}}{\text{Ներդրումների միջինացված ցուցանիշ}}
:

որտեղ՝

:
: \text{ՆՄՑ} = \frac{\text{Հաշվեկշռային արժեքը 1 տարեսկզբի դրությամբ + Հաշվեկշռային արժեքը 1 տարեսկզբի դրությամբ}}{\text{2}}  +

: որտեղ՝   ՆՄՑ - ներդրումների միջինացված ցուցանիշ

: \mbox{ԺՄԵ} = {\mbox{Lրացուցիչ եկամուտ} -\mbox{Լրացուցիչ ծախսեր (ներառյալ մաշվածությունը)}\over \mbox{Սկզբնական ներդրում}}
: որտեղ՝  ԺՄԵ - Ժամանակահատվածի միջին եկամտաբերություն

: \mbox{Միջին շահույթ} = {\mbox{Շահույթ հարկումից հետո}\over \mbox{Ներդրումների տևողություն}}

## Թերություններ
# Այս մեթոդը հիմնված է շահույթների վրա, այլ ոչ թե դրամական հոսքերի։ Այսպիսով, շահույթը հաշվարկելիս դրա վրա կարող են ազդել ոչ դրամական տարրերը, ինչպիսիք են վատ պարտքերը և ամորտիզացիան: Մաշվածության մեթոդների փոփոխությունը կարող է շահարկել և հանգեցնել ավելի բարձր շահույթների։
# Այս մեթոդը չի թարմացնում երկարաժամկետ կանխատեսումների ռիսկերը։
# ARR-ը հաշվի չի առնում փողի ժամանակային արժեքը։

## Տես նաև
* Տոկոսադրույք
* Եկամտաբերության կոր

## Ծանոթագրություններ

Կատեգորիա:Անավարտ հոդվածներ հաշվապահության մասին
Կատեգորիա:Ներդրումներ
Կատեգորիա:Ֆինանսական տերմիններ
Չկայացած այցելություն

«**Չստացված այցելություն**», Սերո Խանզադյանի պատմվածքներից։ Գրվել է 1956 թվականին։ Զետեղված է Երկերի վեցհատորյակի 6-րդ հատորի «Մերոնք ու մեր հարևանները» շարքում։
## Գնահատական
Հոգևոր ու բարոյական նկարագրի յուրահատուկ կերպ ունեն Ս. Խանզադյանի «Կարմիր շուշաններ», «Յոթերորդ աղբյուրը», «Կորած արահետներ», «Անձրևից հետո», «Մերոնք ու մեր հարևանները» շարքերի պատմվածքների հերոսները: Դրանք առաջին հայացքից կարծես սովորական պատմություններ են լեռնաշխարհի, այնտեղ ապրող մարդկանց, նրանց բարքերի, առօրյա հոգսերի, հետաքրքրությունների, բնության հետ ունեցած փոխհա-րաբերությունների վերաբերյալ: Սակայն պատմվածքներից յուրաքանչյուրն առանձին վերցրած մարդու ճակատագիր է` ներկայացված հասարակական կյանքի բարդ ու խճճված հանգույցներում:

## Սյուժե
Հեղինակը, ով առաջին անգամ է գործով եկել մինիստրություն, համալրելով մինիստրության ընդունարանում հավաքված մարդկանց շարքերը, ովքեր ևս ցանկանում են հանդիպել մինիստրի հետ, լիահույս է, որ հանդիպումը կկայանա։ Չնաշխարհիկ գեղեցկության տեր քարտուղարուհին փարատեց նրանց վրդովմունքը, հայտարարելով, որ մինիստրը ուր որ է կգա։ Բոլոր հավաքվածները լիահույս են, որ իրենց գործը կհաջողվի։ Քարտուղարուհին զարմանալի հոգատարությամբ ներս մտնողներին հրավիրում էր նստել աթոռներին։ Աղջկա գեղեցկությամբ հրապուրված հեղինակին մի պահ թվաց, թե սիրահարվել է այդ գեղադեմ էակին։ Որքան արագ եղավ հրապուրանքը, նույնքան արագ էլ այցելեց հիասթափությունը, երբ քարտուղարուհին, հեռախոսազանգի միջոցով տեղեկանալով մինիստրի մոտալուտ ժամանման մասին, վայրկենապես հոգատար ու նրբանկատ էակից վերափոխվեց գռեհկագույն արարածի և, իրար անցնելով, դարձավ հրամայող։ Նա իր կոպիտ ու հրամայող ձայնով մեկին հրամայեց գնալ և մաքրել կեղտոտ կոշիկները, մյուսին սափրվել, հավաքարարին՝ չքանալ (չէ՞ որ մինիստրն է գալիս)՝ վիրավորելով ու համարելով նրանց տգետ։ Հեղինակին մի պահ թվաց, թե միանգամից այլ աշխարհում հայտնվեց և սաստիկ զզվանք զգաց դեպի նա՝ քարտուղարուհին։ Նա համոզված է, որ եթե քարտուղարուհին նրան էլ մոտենա և վիրավորի, անշուշտ, նա կապտակի։ Շարունակելով հոխորտալ՝ աղջիկը բաց արեց մինիստրի առանձնասենյակի դուռը և, ժպիտը դեմքին մոտենալով հեղինակին, հրավիրեց ներս, հայտնելով, որ մինիստրը նրան սպասում է։ Մի պահ կարծես հեղինակը վերագտավ նախկին հմայիչ ու հոգատար աղջկան։ Հեղինակը, հանելով այցետոմսը, դրեց սեղանին և հանձնարարեց քարտուղարուհուն հայտնել մինիստրին, որ ինքը ևս պատրաստ չէ նրա մոտ մտնելուն և դուրս եկավ ընդունարանից։

## Կերպարներ
* Հեղինակ

* քարտուղարուհի

* մինիստր

## Տես նաև
Հորովել

Պորտաքար

Խղճի խայթ

Քեռիս

## Արտաքին հղումներ

* Նա, ով հասկացավ քարերի լեզուն. Սերո Խանզադյան-100

* https://www.youtube.com/watch?v=_4N_wYJye-k&t=256s

## Ծանոթագրություններ

Կատեգորիա:Սերո Խանզադյանի ստեղծագործություններ
Կատեգորիա:1983 գրքեր